Tirsdag nat modtog Nordjyllands Politi en anmeldelse fra en bekymret borger. Ved Rhododendronparken i Brønderslev gik en mand rundt med en hammer og slog på bænkene. Da politiet troppede op på stedet, fandt de rigtig nok en 17-årig mand, der gik rundt med en hammer i hånden. Han er nu sigtet for hærværk mod en bænk. Ifølge Nordjyllands Politi var manden formentlig påvirket af spiritus.

Opsummering:
Den 17-årige er nu sigtet for hærværk.